《送曾苍岩座师出都门 其一》
明代·韩上桂

道大时难合，德高愿却违。情随湖雁远，兴逐海云飞。

白雪和应寡，朱弦知者希。问奇惟弟子，寂寞正相依。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。